El IV Festival Mostra´t Gandia augmenta els premis i les categories
29 octubre 2019

## El IV Festival Mostra´t Gandia augmenta els premis i les categories29 octubre 2019Última actualització: 14 juliol 2025

![](../gestion/img/_AO_3797-copia.jpg)  
  

Fins al dissabte 30 de novembre es poden presentar els treballs participants en el **IV Festival Mostra’t Gandia**, organitzat per l’Associació Poliqroma i el web comunitatgay.com, amb el suport de les regidories d'Igualtat, Diversitat i Polítiques Inclusives, Educació, Benestar Social, Cultura, Convivència i Mediació. També hi col·labora el Palau Ducal dels Borja, entre altres.

La present edició, que es desenvoluparà entre el 29 de gener i l’1 de febrer a diferents espais com el Palau Ducal i el Teatre Serrano, incorpora novetats destacades. Així ho ha anunciat aquest matí **el president de Poliqroma, Daniel Ardid**. A les quatre categories existents: Fotografia, Còmic, Relat curt i Curtmetratges, s’incorpora la d’Il·lustració. A més, els relats curts seran en valencià, per tal de potenciar la creació literària local i en la nostra llengua. Pel que fa a curts, hi haurà dues subcategories: local i per a produccions de fóra de la Safor-Valldigna.

        La quantia dels premis també augmenta considerablement, arribant fins i tot a triplicar-se en el cas de Fotografia, Còmic i Relat curt, que passen de 100 a 300 €, mentre que els curtmetratges passen de 300 a 500 €. “_Gràcies a la implicació de l’Ajuntament, ja d’una forma transversal, de molts departaments, és possible realitzar el festival, que busca donar visibilitat i mostrar la realitat de qualsevol minoria social que puga patir una situació d’injustícia o discriminació, bé per raons d’orientació sexual i identitat de gènere, edat, cultura, religió, diversitat funcional, psíquica...”_, ha assegurat Ardid.

        _“Des de l’àrea **d’Igualtat, Diversitat i Polítiques Inclusives** donem suport a les accions que reivindiquen la diversitat en totes les seues formes per tal de conèixer millor la nostra realitat. L’objectiu és fomentar en la societat els valors del respecte a la diversitat i mesures d’inclusió. En aquest cas, a través de l’art”,_ ha indicat la **regidora, Juana Navarro**.   

        Per la seua banda, el **regidor de Cultura, Nahuel González**, ha manifestat _“que és un plaer cedir espais culturals de la ciutat per a tot un referent de l’expressió de les minories, com és el Mostra’t Gandia”_.   

        _“És un projecte sociocultural que també és una oportunitat per a tots aquells creadors i artistes que volen donar a conèixer els seus treballs”,_ ha recordat **l’edil de Convivència i Mediació, Liduvina Gil**.

        _“I és que és necessària la visibilitat i la normalització del respecte”,_ ha conclòs la **regidora de Polítiques Educatives i Benestar Social, Carmen Fuster.**

        Les bases del IV Festival Mostra’t Gandia es poden consultar en la pàgina de Facebook de Mostra’t Gandia i en el web:

[https://poliqroma.wixsite.com/mostratgandia](https://l.facebook.com/l.php?u=https%3A%2F%2Fpoliqroma.wixsite.com%2Fmostratgandia%3Ffbclid%3DIwAR05xuLtmiFRsf4pwBqi-Pi0X04OmgXeCJMMkkE_yxA43VpP5L1zPhqypXA&h=AT2fiIzXJLBNkDcG7qL4uOGxszqXXfpWV8SoxENCxdjr-dDGiVVnahDsRt9l9qbHRXwRgitvsxi_0Ra-j4hpRLIzlr0LL595r8VGWo_MdjvG-R5hpHi_f1qc46_ALyx0DWLfwbbeF2QxiJ0YWFLMhyIANULFDxS9FSpCwbO7Orha9DXcplboqN1sdP1OXsaAxQRfEZsffMk47a6eXeizScpctoZSMlnf937SUgWsRbF_yvx4rzYpo2pCzZFN4JCTP_nXpzlZZSDrv6Sb_OXB_sAUD2y6IlHtG3jX-V0Ngd1YhcoWmxa2Rm1sIPbsPhUJLaGqixQ6LJyKm8ExL7ITiK6HeQZ47wgMfmfu3MLgsczUtGYWN10UL9Zc8uvNs8PPvtTY8kk9w2U3hIkP9ApBTsP-beOA_xkY-XNmuQPNCfcOXORxco8DVgUT1hQurVHmh1lpglK9Nxj5nt0kXGfCRdTFuLjdCk5UwbE)

[Twittear](https://twitter.com/share)